Qozog‘iston prezidenti Nursulton Nazarboyev turk muxolifi Fathulla Gulen bilan aloqador bo‘lishi mumkin bo‘lgan mamlakatdagi barcha maktablarni tekshirishga va’da berdi. Bu haqda u Turkiya prezidenti Rajab Toyib Erdo‘g‘an bilan uchrashuvda ma’lum qildi, deb xabar bermoqda TASS axborot agentligi. "Qozog‘istondagi barcha maktablar davlat tomonidan nazorat qilinadi. Ulardagi 90 foiz o‘qituvchilar mamlakatimiz fuqarolari, maktablarning o‘zi esa hududiy byudjyetlardan moliyalashtiriladi. Shuning uchun biz Turkiyaga qarshi ishlaydigan hech kimni qo‘llab-quvvatlamaymiz. Biz bunday barcha maktablarni tekshiramiz, buning uchun ta’lim vazirliklarimiz mutaxassislaridan iborat ishchi guruhlarni tuzamiz", deb aytdi Nazarboyev. Nazarboyev Turkiyadan kelgan o‘qituvchilarning Gulen tuzilmalari bilan aloqadorliklari aniqlansa, ular ortlariga qaytarilishlarini qo‘shimcha qildi. Nazarboyevning aytishicha, agar maktablarda Turkiyaga qarshi bo‘lganlar aniqlansa, ularga nisbatan choralar ko‘riladi.